**Správa o činnosti Obecného úradu**

1.3. nastúpil prvý zamestnanec platený štátom

- požiadali sme o ďalšie miesta, takže pre nás budú pracovať 3 ženy a 2 muži platení štátom 5 mesiacov, pomôžu nám pri udržiavaní poriadku na cintorínoch, v dome smútku , pri rekonštrukcii KD a poriadku za OÚ.

Momentálne upratujeme archív - materiály na zlikvidovanie. Bola toho plná zasadačka , ale už to vyzerá veľmi nádejne.

* Cedroň - 1 chodník vysúťažila firma MANDUCH- s.r.o- Ludanice
* Peniaze z poľnohospodárstva presunuli na chodníky ,  tak sme si našli ďalšiu spoločnosť : opendoor , vybaví peniaze cez Environmentálny fond na štiepkovač s 5% spoluúčasťou a peniaze 100% bez akejkoľvek spoluúčasti na traktor s vlečkou .
* Pani Marika pripravuje ďalšie 3 žiadosti a projekty na získanie financií na revitalizáciu zelene v obci . Jednu ponúkla Máme radi Rastislavice na to naše ihrisko, druhú- zelená infraštruktúra , ktorou by sme vybudovali parčík k múzeu . A tretia -alej života, kde by sme získali dotáciu na výsadbu stromčekov pri narodení detí .
* Prebieha rekonštrukcia a prístavba hasičského domu.
* Byty , ktoré sa nám uvoľnili v bytovkách sme úspešne obsadili ďalšími žiadateľmi.

Vyskúšali sme otvoriť zberný dvor bez dozoru, čo sa nám neosvedčilo .

Tak sme sa rozhodli ho otvoriť v pôvodných otváracích hodinách od 9,00do 12,00 Do Veľkej noci každú sobotu , a po nej každú druhú sobotu pod dohľadom našich pracovníkov.

22.4-23.4 od 9,00-13,00 bude pristavený veľký kontajner .

Elektronika a železo bude nezmenené , za OÚ

3.3. sme mali stretnutie v Mani s funkcionármi Okresného riaditeľstva policajného zboru NZ a obvodného oddelenia policajného zboru v Šuranoch . 158

3.3. prebehla výročná schôdza a oceňovanie troch darcov krvi držiteľov 1 striebornej a 2bronzových plakiet.

Chcem zvlášť poďakovať ľuďom , ktorí sa venujú ČK už dlhé roky a sponzorom, ktorí nám pomohli ocenených obdariť . MS SČK sa rozlúčil s predsedníčkou pani Hlavačkovou a tejto funkcie sa zhostila pani Dagmar Gonosová.

Včera prebehol tradične pred reštauráciou Kalvín ďalší odber.

Všetkým či už organizátorom , alebo darcom srdečne ďakujeme.

4.3. som sa zúčastnila výročnej schôdze našich poľovníkov, kde som sa veľmi dobre cítila a hneď sme sa dohodli na spolupráci . Poľovníci okrem starostlivosti o zvieratká , stromčeky , vyčistenia revíru a sledovania pomocou fotolapov čiernych skládok , nám chcú pomôcť pri organizovaní medzinárodného dňa detí a rôznych detských akcií.

Do budúcna sme sa dohodli , že pri rekonštrukcii budovy na ihrisku, budeme myslieť aj na nich s jednou miestnosťou .

V apríli dokončíme rekonštrukciu KD , jedná sa o toalety a vestibul. Oslovili sme pána Miroslava Holeca, ktorý skontroloval materiál a spolu s našimi zamestnancami to zrealizuje .

Pri tej príležitosti odstránime betónovú kocku pred KD , ktorá mnohým vodičom robí problémy.

Tak isto sa postaráme o smetný kôš pred Jednotou , ktorý zavadzia hlavne cyklistom.

Kúpili sme novú toaletu s malým umývadlom a batériou na našu poštu , kde to už dlhšiu dobu nefungovalo.

Mali sme CO kontrolu a kontrolu BOZP, kde sme celkom dobre obstáli.

Aby sme dopadli výborne, potrebujeme ešte nejaké revízne správy . Čo v krátkom čase doplníme.

Napriek tomu, že máme rozbehnutých veľa aktivít ohľadom rekonštrukcií budov a zveľadenie našej obce , nezabúdame ani na kultúru a šport.

Obdržali sme správu o kontrole multifunkčného ihriska, kde sme sa dozvedeli, že nielen sieťky musíme vymeniť, ale aj s mantinelmi musíme niečo urobiť, aby tam netrčali nebezpečné železá. A taktiež musíme vymeniť nejaké napínacie lanká.

7.3. prebehla veľmi zaujímavá beseda s historikom a členom Slovenskej akadémie vied s profesorom Michalom Kšiňanom, ktorý nám veľmi originálnym spôsobom porozprával o mnohokrát ocenenej knihe o Milanovi Rastislavovi Štefánikovi. Materiál na napísanie tejto knihy autor zozbieral z mnohých knižníc rôznych krajín. Preto kniha obsahuje unikátne informácie o našom astronómovi, vedcovi, vynálezcovi, vojenskom letcovi, diplomatovi, politikovi a štátnikovi Milanovi Rastislavovi Štefánikovi .

Ďakujeme seniorom a hlavne pani Gonosovej za túto úžasnú besedu.

8.3. prebehol na našej ZŠ deň otvorených dverí . Pani riaditeľka nám spolu s pedagógmi ukázala, napriek boju s malými priestormi skvelé výsledky vyučovania najmodernejšími metódami.

Nejde len o interaktívne tabule, ktoré sú takmer v každej triede, ale aj o prístup všetkých učiteľov .

Žiaci hravou formou získavajú vedomosti a dokonca nás veľmi slušne reprezentujú na rôznych súťažiach . Máme víťaza Hviezdoslavoveho Kubína , ale aj víťaza v matematickej súťaži.

Čo sa týka hudby , videli sme výsledky na školskej akadémii.

11.3. na počesť osláv MDŽ u nás hosťoval amatérsky divadelný súbor z Cabaj-Čápor  s rozkošnou komédiou.

Čo nás veľmi prekvapilo bolo to, že napriek tomu, že ich bolo 17 , vôbec si nenárokovali na honorár a ani za dopravu.  Tak sme im pripravili len malé občerstvenie.

Chcem poďakovať pánovi Markovičovi , ktorý nám daroval chladničky na futbalové ihrisko a do kultúrneho domu.

Už som to hovorila minule, ale radšej to zopakujem , že všetky kontajnery na šaty a sklo budú premiestnené k cintorínu.